SEVILLATIK  EUSKAL  HERRIRA 


Urriaren  28an  Espainiako  Sevilla  II  espetxean  deportaturik  aurkitzen  diren 
EPPKren  kideak  gose  greba  mugababean  abiatu  ziren  bertan  bizi  duten  egoera  larriari 
aurre  egiteko.  EPPK-ak  13  kideoi  babes  osoa  erakustearekin  batera,  euskal  jendarteari 
jakinarazten  dio  azaroaren  28an  gose  greba  amaitutzat  eman  dutela. 

Sevillako  egoera  ez  da  atzo  goizekoa.  Espetxeko  isolamenduan  kokatzea  ez 
ezik,  zigor  errejimen  iraunkorra  aplikatzen  baitiete.  Patiorduetan  elkarrekin  atera 
beharrean  bananduta  irtetea  behartzen  dituzte,  etengabeko  miaketak  jasan  behar 
dituzte  eta  osasun  eskubidea  ez  zaie  bermatzen.  Honi,  funtzionario  talde  baten 
jazarpena  bereziki  oldarkorra  dela  gehitu  behar  zaio. 

Egoera  jasaezina  zaielarik  sartu  dira  borrokan  hain  zuzen  ere,  oinarrizko  eta 
gutxieneko  bizibaldintza  duinak  lortzeko.  Beste  preso  batzuek  ere  borrokaldian  parte 
hartu  dute  haiei  ere  eragiten  dielako  egoerak.  Isolamendutik  irtetea  lehentasuna  da, 
kidego  guztiarekin  gero  Euskal  Herrirako  bidean  jartzeko. 

Espetxealdi  luzea  daramaten  kideak  ditugu  Sevillan,  eskarmentu  handikoak. 
Momentuz  egoera  konpontzeko  modurik  izan  ez  bada  ere,  konponbiderako  atea  irekia 
dago,  espetxe  zuzendaritzatik  orain  arte  mantendu  den  jokabide  arduragabe  eta 
zekena  aldatuz  gero:  espetxe  Zuzendari  Rafael  Durban  Herrero  eta  Jose  Luis  Castejon 
Gonzalez  Zuzendari  ordeak  izan  dutena  esaterako. 

Kideek  burutu  duten  protestaldiak  egoeraren  larritasuna  ezagutaraztea 
ahalbidetu  du.  Beste  espetxetan  elkartasun  ekimenak  burutzeaz  gain,  kalean  eta 
instituziotan  oiartzuna  eta  ardura  zabaltzea  lortu  da.  Orain,  herriarekin  batera  jarraituko 
dugu  egoerari  aurre  egiten,  konponbide  bati  begira  presioa  arindu  eta  beste  molde 
batez  ekinez. 

Borrokaldiarekiko  elkartasuna  adierazteko  egin  diren  ekimen  eta  salaketa  oro 
bihotzez  eskertzen  du  EPPK-ak  Sevillako  kideon  izenean.  Aldi  berean,  egoera  aldatu 
arte  kanpoan  eragiten  jarraitzeko  deialdia  egiten  dugu. 

Horrelako  egoerak  gehiago  ez  gertatzeko  dagozkigun  oinarrizko  eskubideak 
errespeta  daitezen  aldarrikatzen  dugu.  Sakabanaketarekin  amaitzea,  deportazio 
espetxetatik  Euskal  Herriratzea  ezinbesteko  eta  lehentasuneko  urratsa  da. 

Isolamendurik  ez!  Euskal  presoak  Euskal  Herrira  orain! 

Amnistia-autodeterminazioa! 

Borrokan  itxialdian  eta  hilabeteko  baraualdia  burutu  duten  kideak: 


-Iker  Agirre 

-Jabi  Agirre 

-Gurutz  Agirresarobe 

-Koldo  Aparizio 

-Inaki  Arakama 

-Asier  Arzalluz 

-Juan  Mari  Etxebarri 

-Garikoitz  Etxeberria 

-Jesus  Goikoetxea 

-Manuel  Gonzalez 

-Juan  Lorenzo  Lasa  Mltxelena 

-Roberto  Lebrero 

-Urtzi  Paul  Larrea 


